બૂમાબૂમ સાંભળી ભેગા થયેલાં લોકોએ પીછો કરતાં થોડે આગળ બીજો હોટલ કર્મચારી સુબોધ રામનારાયણ મહંતો પણ લૂંટાઈ ગયેલી હાલતમાં પડ્યો હતો. સુબોધ મળ્યો તેનાથી માંડ 60-70 ફૂટ દૂર મિર્ચ મસાલા રેસ્ટોરન્ટ સામે સર્વિસ રોડ ઉપર એક યુવક ગંભીર ઈજાગ્રસ્ત હાલતમાં મળ્યો હતો. છાતી અને પેટમાં ચપ્પાના ઘા માર્યા હોવાથી ગંભીર ઈજા પામેલા હોટલ કર્મચારી ઝુલ્ફીકારઅલી છમંછુર શેખનનો મોબાઈલ ફોન અને પર્સ લૂંટી લેવાયા હતા. ઝુલ્ફીકારને સોલા સિવિલ ખસેડાતાં મૃત જાહેર કરાયો હતો. જ્યારે, સુબોધને અસારવા સિવિલ ખસેડાયો છે. માત્ર દસ મિનિટમાં 100 મીટરના અંતરમાં ત્રણ હોટલ કર્મચારીને છરી મારી લૂંટ અને એકની હત્યાના કેસથી વસ્ત્રાપુર પોલીસની નાઈટ પેટ્રોલિંગમાં નિષ્ક્રિયતા છતી થઈ છે.